**Հ Ի Մ Ն Ա Վ Ո Ր ՈՒ Մ**

**«Հայաստանի Հանրապետության աշխատանքի և սոցիալական հարցերի նախարարության աշխատակազմի անվամբ գանձապետարանում արտաբյուջետային միջոցների բանկային հաշիվ բացելու թույլտվություն տալու մասին» ՀՀ Կառավարության որոշման նախագծի ընդունման**

«Հայաստանի Հանրապետության աշխատանքի և սոցիալական հարցերի նախարարության աշխատակազմի անվամբ գանձապետարանում արտաբյուջետային միջոցների բանկային հաշիվ բացելու թույլտվություն տալու մասին» Հայաստանի Հանրապետության Կառավարության որոշման նախագիծը մշակվել է «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 15-րդ հոդվածի 9-րդ մասին համապատասխան:

**Անհրաժեշտությունը**

Սույն որոշման նախագծի ընդունման անհրաժեշտությունը պայմանավորված է Ամերիկայի Միացյալ Նահանգների միջազգային զարգացման գործակալության և Հայաստանի Հարապետության` ի դեմս Հայաստանի Հանրապետության աշխատանքի և սոցիալական հարցերի նախարարության միջև ստորագրված «**Սոցիալական ոլորտի բարեփոխումների»**  ծրագրի (այսուհետ` Ծրագիր) իրականացման ապահովման անհրաժեշտության հանգամանքով:

**Ընթացիկ իրավիճակը և խնդիրները**

Ծրագիրը ստորագրվել է «ԱՄՆ Կառավարության և ՀՀ Կառավարության միջև առողջապահական և սոցիալական ծառայությունների բարելավման շուրջ կնքված թիվ AAG-111-G-10-002 օժանգակության համաձայնագրի» շրջանակներում որպես իրականացման նամակ (այսուհետ ԻՆ) թիվ 32: Ըստ համաձայնագրի մաս 7.2-ի` համաձայնագրով նախատեսված նպատակների իրականացման համար դրամաշնորհ ստացողի ներկայացուցիչը սոցիալական ապահովության բաղադրիչի մասով պետք է լինի Հայաստանի Հանրապետության աշխատանքի և սոցիալական հարցերի նախարարը:

**Տվյալ բնագավառում իրականացվող քաղաքականությունը**

Ծրագրի նպատակն էօժանդակություն ցուցաբերել սոցիալական պաշտպանության ոլորտում իրականացվող բարեփոխումների գործընթացին: Ծրագիրը բաղկացած է երկու բաղադրիչից.

1. Օժանդակություն երեխաների պաշտպանության բարեփոխումների իրականացմանը,

2) Հայաստանում ինտեգրված սոցիալական ծառայությունների հզորացում:

Ըստ համաձայնագրի Ծրագիրը նախատեսվել է իրականացնել 2015թ. դեկտեմբերի 17-ից (Ծրագրի մեկնարկ), Ծրագրի ավարտը 2018թ. դեկտեմբերի 17-ը:

* Բաղադրիչ 1. Երեխաների պաշտպանության համակարգի բարեփոխումների ծրագիր մինչև 2018 թ. դեկտեմբերի 17-ը:
* Բաղադրիչ 2. Հայաստանում ինտեգրված սոցիալական ծառայությունների հզորացման ծրագիր մինչև 2017թ. դեկտեմբերի 17-ը:

Ծրագրի ընդհանուր հաշվարկված արժեքը կազմում է 1,847,690 ԱՄՆ դոլար, որն ակնկալվում է տրամադրել հետևյալ կերպ.

ԱՄՆ ՄԶԳ-ի կողմից Ծախսերի փոխհատուցում ` 1,477,690 ԱՄՆ դոլար (668,000 ԱՄՆ դոլար` Երեխաների պաշտպանության համակարգի բարեփոխումների ծրագրով և 809,690 ԱՄՆ դոլար` Հայաստանում ինտեգրված սոցիալական ծառայությունների հզորացման ծրագրով):

Դրամաշնորհառուի ներդրում` 370,000 ԱՄՆ դոլար (100,000 ԱՄՆ դոլար` Երեխաների պաշտպանության համակարգի բարեփոխումների ծրագրով և 270,000 ԱՄՆ դոլար` Հայաստանում ինտեգրված սոցիալական ծառայությունների հզորացման ծրագրով):

«Երեխաների պաշտպանության համակարգի բարեփոխումների ծրագիրը» իրականացնելու է ՀՀ աշխատանքի և սոցիալական հարցերի նախարարությունը, իսկ «Հայաստանում ինտեգրված սոցիալական ծառայությունների հզորացման ծրագրիրը» պայմանագրային կարգով իրականացնելու է նմանատիպ ծրագրեր իրականացնող միջազգային կազմակերպության կողմից:

ԱՄՆ ՄԶԳ-ն չի փոխհատուցելու Ծրագրի մեկնարկից առաջ կամ Ծրագրի ավարտից հետո կատարված ծախսերը, ինչպես նաև Դրամաշնորհառուին փոխհատուցել սույն ծրագրերի համար հատկացված ընդհանուր գումարը գերազանցող ծախսերի մասով:

Դրամաշնորհառուի ներդրումը. Դրամաշնորհառուն Ծրագրում կունենա ֆինանսական և բնաիրային ներդրում: Ծառայությունները համարվում են ներդրված իրականացումից հետո, իսկ ապրանքները` մատակարարման պահից: Բացի այդ, Դրամաշնորհառուն համաձայնում է մանրամասն հաշվետվություններ ներկայացնել ԱՄՆ ՄԶԳ-ին Դրամաշնորհառուի ներդրման կարգավիճակի վերաբերյալ, ինչպես նաև տրամադրել իրականացման համար անհրաժեշտ բոլոր լրացուցիչ ֆինանսական միջոցները, ծառայությունները, ապրանքը կամ այլ ռեսուրսներ կամ հանգեցնել դրանց տրամադրմանը Ծրագրի իրականացման ժամկետին կամ դրանից հետո:

ԴՐԱՄԱՇՆՈՐՀԱՌՈՒՆ հանձն է առնում իրականացնել քաղաքականության հետևյալ գործողությունները` երեխաների պաշտպանության բարեփոխումների նպատակները խթանելու համար:

Մինչև 2016թ. սեպտեմբերի 1-ը Դրամաշնորհառուն կհրապարակի համապատասխան որոշումներ, որոնցով առաջիկա 5 տարիների ընթացքում կարգելվի`

ա) շուրջօրյա ռեժիմով գործող խնամքի նոր հաստատությունների ստեղծումը. բ) նոր երեխաների ընդունումը վերակազմակերպվող և/կամ փակվող խնամքի ու պաշտպանության հաստատություններ.

գ) այդ հաստատություններից դուրս բերված երեխաների տեղափոխումը խնամքի շուրջօրյա ռեժիմով գործող այլ կենտրոնացված հաստատություններ, եթե դա չի դիտարկվում միայն որպես վերջին տարբերակ անցումային շրջանում:

Ծրագրի իրականացման ընթացքում, Դրամաշնորհառուն պետք է կատարի քաղաքականությանն առնչվող համապատասխան քայլեր` ապահովելու նորաստեղծ և/կամ ընդարձակված այլընտրանքային համայնքահեն ծառայությունների ամբողջական ֆինանսավորումը պետական բյուջեից: Անցումային շրջանից հետո Դրամաշնորհառուն կներառի յուրաքանչյուր այլընտրանքային համայնքահեն ծառայության ծախսերը հաջորդ տարվա բյուջետային ծրագրում:

* Մինչև 2018թ. հունվարի 1-ը Դրամաշնորհառուն կհիմնադրի ստեղծված ծառայությունների որակի վերահսկման համակարգեր` ծառայություն ստացողի գոհունակության հստակ շեշտադրումով մշտադիտարկում իրականացնելու համար: Մինչև որակի վերահսկման համակարգի հիմնադրումը Դրամաշնորհառուն պետք է մշակի մշտադիտարկման գործիքներ` յուրաքանչյուր թիրախային հաստատության վերակազմակերպման գործընթացի վերահսկման համար:
* Մինչև 2018թ. մայիսի 31-ը Դրամաշնորհ ստացողը պետք է ԱՍՀՆ ենթակայության տակ գտնվող ինը խնամքի հաստատությունների երեխաների առնվազն 70 տոկոսին վերաինտեգրի ընտանեկան միջավայր և տրամադրի այլընտրանքային համայնքահեն ոչ շուրջօրյա ծառայություններ:

Սահմանված ժամկետներում տվյալ հանձնառությունները Դրամաշնորհառուի կողմից չկատարելու դեպքում ԱՄՆ ՄԶԳ-ն կվերանայի նշված հանձնառություններով պայմանավորված տեխնիկական ոլորտին շարունակական օժանդակության տրամադրման  նպատակահարմարությունը և կարող է դադարեցնել ծրագիրն ամբողջությամբ կամ մասնակիորեն` համաձայն կնքված համաձայնագրի Ստանդարտ Դրույթների Մաս Դ-ի:

ՀՀ կառավարությունը ներկայումս նախաձեռնել է երկու կարևոր բարեփոխում` երեխաների պաշտպանության համակարգի բարեփոխում և ինտեգրված սոցիալական ծառայությունների հզորացում:

Սոցիալական պաշտպանության համակարգերը պետք է արձագանքող լինեն երեխաների և նրանց ընտանիքների բազմաթիվ և բարդ սոցիալական խնդիրներին: Ինտեգրված սոցիալական ծառայությունների համակարգը հզորացնում է ընտանիքների կարողությունները` հոգ տանելու իրենց երեխաների մասին և վերացնում է ծառայությունների հասանելիության խոչընդոտները` հասցեագրելով առավել անապահով բնակչությանը:

**Երեխաների պաշտպանության համակարգի բարեփոխումների ծրագրի** իրականացման նպատակն է Հայաստանում երեխաների պաշտպանության համակարգի բարեփոխումների իրականացման բարելավումը, որի արդյունքում կստեղծվեն Այլընտրանքային համայնքահեն ծառայություններ թիրախային հաստատություններից դուրս բերված երեխաների համար, այն մեկնարկելով Լոռու, Սյունիքի, Արարատի մարզերում և Երևան քաղաքում և այնուհետև կընդգրկի հաստատություններ և մարզեր` ըստ ԱՍՀՆ և ԿԳՆ գերակայության: Սույն ծրագիրը եռամյա է. այն կօժանդակի Դրամաշնորհառուին իրականացնել երեխաների պաշտպանության ազգային համակարգի բարեփոխումներ, Շուրջօրյա խնամքի հաստատությունների բեռնաթափումը և երեխաների այլընտրանքային խնամքի համակարգի անցումը: Ակնկալվում է, որ այդ բարեփոխումների արդյունքում կդադարեցվի երեխաների հոսքը խնամքի և հատուկ կրթական կենտրոնացված շուրջօրյա հաստատություններ, երեխաները կվերաինտեգրվեն ընտանեկան միջավայրում, և կձևավորվեն այլընտրանքային ընտանեկան և համայնքահեն սոցիալական ծառայություններ, ինչպես նաև կստղծվեն նոր ցերեկային սոցիալական աշխատողի ծառայությունների, հաշմանդամություն ունեցող երեխաների վերականգնողական կենտրոններ, արտագնա ծառայությունների, դրամական վճարումների, տնային խնամքի այլ ծառայություններ:

Ծրագրով նախատեսվում է մինչև տասը համայնքահեն այլընտրանքային ծառայությունների ստեղծում և/կամ ընդարձակում (այդ թվում այլընտրանքային ծառայությունների կենտրոնների վերանորոգում և/կամ կառուցում, ապահովում անհրաժեշտ կահույքով, սարքավորումներով) ` համաձայն USAID-UNICEF ծրագրի շրջանակում խորը գնահատման արդյունքում առաջարկված մոդելների, ինչպես նաև

անցումային փուլում, ոչ ավել քան 12ամսվա ընթացքում (համայնքահեն կենտրոնի ստեղծման պահից սկսած մինչև հաջորդ բյուջետային տարվա ծրագրում այդ կենտրոնի պահպանման ծախսերի նախատեսումը) այլընտրանքային ծառայությունների կենտրոնների պահպանման և գործառնական ծախսերի ապահովում, հաստատությունների վերակազմակերպման և/կամ փակման արդյունքում աշխատանքից դուրս մնացած աշխատակիցներին աջակցության տրամադրում (զբաղվածության խորհրդատվություն, մասնագիտական վերապատրաստումներ):

**Հայաստանում ինտեգրված սոցիալական ծառայությունների հզորացման ծրագրի** իրականացման նպատակն է` Սոցիալական աշխատողների կարողությունների զարգացում և մոբիլիզացում՝ ինստիտուցիոնալ համակարգի զարգացմամբ, Սոցիալական ծառայությունների ինտեգրված տեխնոլոգիական կենտրոնի ստեղծում (սոցիալական աջակցության համար տարածաշրջանային տեխնոլոգիական կենտրոնի ստեղում Հայաստանում), Ինտեգրված սոցիալական ծառայությունների վերաբերյալ հանրային իրազեկման միջոցառումների իրականացման համար ինստիտուցիոնալ կարողությունների մշակում և Ինտեգրված սոցիալական ծառայությունների համակարգի համար իրավական և կարգավորիչ հիմունքների բարելավում, որոնք կիրականացվեն ազգային մակարդակում:

«Հայաստանում ինտեգրված սոցիալական ծառայությունների համակարգի հզորացման» բաղադրիչի (այսուհետ` Բաղադրիչ 2) նպատակն է` օժանդակություն տրամադրել ՀՀ աշխատանքի և սոցիալական հարցերի նախարարությանը (ԱՍՀՆ) աջակցել Հայաստանի կառավարության նախաձեռնությանը ինտեգրված սոցիալական ծառայությունների համակարգի (ԻՍԾՀ) ներդրման ուղղությամբ և աջակցություն ցուցաբերել ինստիտուցիոնալ և գործառնական հարցերում, որոնք կարևորագույն նշանակություն ունեն ներդրման փուլում:

ԻՍԾՀ-ի հաստատումը կպահանջի շահառուներին սոցիալական ծառայություններ տրամադրելու սկզբունքների և հիմնական մոտեցումների վերափոխում: ԻՍԾՀ-ի շրջանակներում սոցիալական աշխատանքի էությունը ամբողջությամբ կվերափոխվի, սոցիալական աշխատողի դերի վերանայմանը զուգահեռ: Ծրագրի համար հիմք են հանդիսանում ԱՄՆ ՄԶԳ-ի կողմից ֆինանսավորված, 2014 թ. ավարտված «Աջակցություն Հայաստանում ինտեգրված սոցիալական ծառայությունների համակարգի կայացմանը և նոր ՏՏ գործիքների ներմուծում աշխատակազմի կարողությունների զարգացման համար» ծրագրի արդյունքները:

Սույն ծրագրով նախատեսվում է իրականացնել` Սոցիալական ցանցերի տվյալների քարտեզագրում(տվյալների հավաքագրում/տվյալների հավաքագրման մոդելի ստեղծման միջոցով/, տվյալների քարտեզագրման զարգացում, տվյալների ինտեգրում և տվյալների կառավարում), ինչպես նաև Հայաստանում ներդնել նորարարական մեխանիզմներ, որոնք կդրդեն դեպք վարողներին շարունակաբար կատարելագործել իրենց մասնագիտական գիտելիքները և մատուցել ավելի որակյալ ծառայություններ հաճախորդներին և կներառեն տվյալների քարտեզագրման մի նոր մեթոդաբանություն ԻՍԾՏԿ-ների համար, որը զգալիորեն կազդի ԻՍԾՏԿ-ների կողմից մատուցվող ծառայությունների արդյունավետության բարձրացման վրա:

Ակնկալվում է որ նշված աջակցությունը կհանգեցնի հետևյալ արդյունքների` նոր մեթոդաբանության մշակում դեպքի վարողներին մոտիվացնելու, դեպքի վարման տեղեկատվական համակարգի մեթոդաբանության մշակման, տվյալների հավաքագրման իրագործումը դեպքի վարման ծանուցման համակարգի զարգացման, որոշման կայացման աջակցության համակարգի մշակում, սոցիալական աշխատողների դասակարգման և սոցիալական աշխատողների գերազանցության կենտրոնների ստեղծման գործընթացներին, որոնք ներառելու են բարեփոխումներ` հաշմանդամության գնահատման, զբաղվածության, ընտանեկան բռնության փաստի հաստատման և տեղեկատվության, երեխաների պաշտպանության և երեխաների դեմ բռնության կանխարգելման, տարեցների խնամքի և այլ տվյալների մասով:

**Կարգավորման նպատակը և բնույթը**

Սույն որոշման նախագծով առաջարկվում է թույլատրել Նախարարությանը` Նախարարության աշխատակազմի անվամբ Հայաստանի Հանրապետության ֆինանսների նախարարության գանձապետարանի Նախարարության աշխատակազմին սպասարկող ստորաբաժանումում բացելու արտաբյուջետային միջոցների բանկային հաշիվ:

Նախարարության աշխատակազմի անվամբ արտաբյուջետային միջոցների բանկային հաշիվ բացելու անհրաժեշտոթյունը նպատակ է հետապնդում ապահովել իրականացվելիք Ծրագրերի ֆինանսավորման գործընթացը:

Բացվող արտաբյուջետային հաշվի 12 օրվա օգտագործման ժամկետների ավելացումը սահմանափակ շրջանակով դրամաշնորհային համաձայնագրի շրջանակներում նախատեսված ծրագրի ֆինանսավորման ժամկետներից պայմանավորված է հաշվետվությունների ընդունման և ֆինանսավորման հետ:

**Նախագծի մշակման գործընթացում ներգրավված ինստիտուտները և անձինք**

Սույն որոշման նախագծի մշակման գործընթացում ներգրավվել են Նախարարության աշխատակազմի ֆինանսատնտեսագիտական և հաշվապահական հաշվառման վարչության և համապատասխան մասնագետները:

**Ակնկալվող արդյունքը**

Որոշման ընդունումը հնարավորություն կտա ապահովելու Ծրագրի իրականացումը, որը կնպաստի Հայաստանում երեխաների պաշտպանության և ինտեգրված սոցիալական ծառայությունների հզորացման ուղղությամբ իրականացվող բարեփոխումների գործընթացներին: